Wojciech Smoczyński

Voicechas Slavomiras Smočynskis (,Nominacje profesorskie w pałacu prezydenckim g. 1945 m. kovo 12 d. Glovno kaime prie Lovičiaus, Lenkijoje) – Lenkijos baltistas ir slavistas, lyginamosios indoeuropeistikos mokslininkas. Profesorius, habilituotas mokslų daktaras.

 Biografija 
1962–1967 m. Varšuvos universitete studijavo slavistiką, taip pat gotų ir lietuvių kalbą pas Tamarą Buchienę ().
1967–1970 m. stažavosi Krokuvos Jogailos universitete, dėstė jame, o 1977 m. šioje aukštojoje mokykloje apgynė daktaro disertaciją „Punsko apylinkių lietuvių tarmė“ (vadovas prof. Janas Safarevičius). 1986 m. Krokuvoje apginta habilituoto daktaro disertacija. 1989 m. suteiktas docento, o 2000 m. – profesoriaus vardas. 1990–1994 m. buvo Varšuvos universiteto Baltų katedros vedėjas, vėliau vėl grįžo į Krokuvos universitetą.

1974 m. stažavo Osle, 1983–1985 m. – Vienoje, o 1989–1990 m. – Gėtingene. Žurnalo „Linguistica Baltica“ įkūrėjas ir redaktorius (iš viso išleista dešimt tomų). Penkių monografijų ir beveik 200 mokslinių straipsnių autorius. Tarptautinės Slavistų sąjungos, Sodalizio Glottologico Milanese draugijos narys. Nuolatinis kalbininkų Salų vasaros stovyklos Lietuvoje dalyvis. 2006 m. Lietuvių kalbos institutas išleido jo veikalą „Laringalų teorija ir lietuvių kalba“. 2007 m. mokslininkui suteiktas Vilniaus universiteto garbės daktaro vardas.

 Šaltiniai 

 Nuorodos 
 Biografija  
 Straipsnis apie nueitą gyvenimo kelią 
 Interviu su Voicechu Smočynskiu 1 d. 
 Interviu su Voicechu Smočynskiu 2 d. 

Kategorija:Lietuvos kalbininkai
Kategorija:Lituanistai
Kategorija:Lenkijos kalbininkai
Kategorija:VU garbės daktarai